संस्कृत के काव्यशास्त्रीय ग्रन्थों में ‘साहित्य दर्पण‘ का अत्यन्त महत्वपूर्ण स्थान है। इस ग्रन्थ में नायिका भेद का विवेचन मिलता है। आचार्य विश्वनाथ ने अपने पूर्वाचार्यों द्वारा निरूपित नायिका के प्रमुख भेद ही स्वीकार कर उपभेद कथन में नवीनता की कल्पना की है। यथा-स्वकीया के मुख्य मुग्धा, मध्या और प्रगल्भा तीन भेदों के उपभेद परिगण सर्वथा नवीन है-

मुग्धा-
<poem>
प्रथमावतीर्णयौवना
प्रथमावतीर्णमदनविकारा
रतौ वामा (यह शिंगभूपाल ने भी स्वीकारा है)
माने मृदु
समधिकलज्जावती।
</poem>
मध्या-
<poem>
विचित्रसुरता
गाढ़तारूण्या
समस्तरतकोविदा
ईषत्प्रगल्भा वचना
मध्यमव्रीडिता।
</poem>
प्रगल्भा-
<poem>
स्मरान्धा
गाढ़तारूण्या
समस्तरकोविदा
भावोन्नता
स्वल्प व्रीड़ा
आक्रान्तनायका।
</poem>
मध्या, प्रगल्भा के धीरा आदि तीनों भेद एवं ज्येष्ठा और कनिष्ठा उपभेद भी वर्णित हैं। साहित्यदर्पण में इस प्रकार मध्या तथा प्रगल्भा के बारह भेद, मुग्धा एक भेद, स्वीया के कुल तेरह भेद हुए। परकीया के 'कन्या-परोढ़ा दो भेद, सामान्या एक भेद, अब कुल सोलह प्रकार की नायिकाएं हो गयीं। अवस्थिति के अनुसार स्वाधीनभर्तृका आदि आठ भेद फिर उत्तम, मध्यम और अधम और अधम भेद से तीन प्रकार की नायिकाएं। अन्त में यदि भेदोपभेदों का संकलन कर दिया जाय तो-
प्रकार की नायिकाओं की गणना इस ग्रन्थ में की गयी है। जैसा कि ऊपर की पंक्तियों में कहा- परकीया के पूर्वाचार्यों द्वारा विवेचित तीन ही भेद माने हैं-
साहित्य दर्पण में नायिका भेद
परकीया नायिका
नायिका-निरूपण का महत्व
वयःक्रम से नायिका